Tallinnan raitiotieliikenne

**Tallinnan raitiotieliikenne** () on raitiotiejärjestelmä, jota käytetään Tallinnan alueella Virossa. Vuodesta 2013 lähtien Tallinnan joukkoliikenne on ollut kaupungin asukkaille maksutonta.

## Historia

Liikennöinti aloitettiin vuonna 1888 hevosraitioteillä, ja vuoteen 1902 mennessä se oli rakennettu 7,24 kilometrin laajuiseksi. Verkkoa laajennettiin seuraavan kerran vuonna 1915, jolloin paikalliset tehdasyritykset laajensivat verkostoa omille tehtailleen Koplin kaupunginosaan. Samalla hevosvaunuista alettiin luopua ja tilalle hankittiin höyrykäyttöiset vaunut. Viimeisen kerran hevosia käytettiin raitiotieliikenteessä vuonna 1918.

Vuonna 1921 alettiin liikennöidä bensiinikäyttöisillä raitiovaunuilla, ja sähkökäyttöiset raitiovaunut otettiin käyttöön vuonna 1925. Lisäksi rataverkostoa laajennettiin ja vuoteen 1940 mennessä sen laajuus oli 13,4 kilometriä, ja tuolloin oli käytössä 20 sähköraitiovaunua ja yhdeksän bensiinimoottorivaunua. Maaliskuun 1944 ilmapommituksessa kuitenkin tuhoutui lähes kaksi viidesosaa kalustosta.

1950-luvulla verkkoa sähköistettiin ja paranneltiin. Bensiinimoottorivaunujen käyttö loppui vuonna 1953, kun Koplin radan sähköistys valmistui. Samalla Saksasta tilattiin suuri määrä Gothan valmistamia raitiovaunuja.

Raitiotiet saavuttivat suuren suosion 1970- ja 1980-luvuilla, jolloin matkustajamäärät saavuttivat parhaimmillaan 109 miljoonan matkustajan vuositason. Vuosina 1973-1990 hankittiin 60 Tatra T4SU -vaunua ja 73 Tatra KT4SU -vaunua. Myöhemmin Saksasta on hankittu käytettyjä Tatra KT4D:itä.

Tallinnan raitiovaunulinja nro. 5 kulkee Koplin ja Vana-Lõunan väliä. Se avattiin vuonna 2000 ja lakkautettiin vuonna 2004, mutta palautettiin jälleen marraskuussa 2023.

Tallinnan raitiotien kalustoa on uusittu 2010-luvulla hankkimalla uusia raitiovaunuja espanjalaiselta CAF:lta. Kyseisissä raitiovaunuissa on ollut kuitenkin muun muassa kovaan meluun ja jarruttaessa vaunun heilumiseen liittyviä ongelmia. 

Raitiotielinjan laajennuksen rakentaminen lentoasemalle alkoi elokuussa 2016.

Toukokuussa 2022 tilattiin kahdeksan uutta raitiovaunua puolalaiselta Pesalta. Tilaukseen kuuluu 15 vaunun optio.

Marraskuussa 2023 aloitettiin Tallinnan matkustajasataman rakentaa uutta raitiotielinjaa, joka kulkee Tallinnan keskustan läpi matkustajasataman A- ja D-terminaaleille. Tämä raitiotielinja tulee yhdistämään Tallinnan matkustajasataman, lentoaseman, sekä tulevaisuudessa myös Rail Baltica-rautatien Ülemistessa sijaitsevan pääteaseman.

## Linjat

## Kalusto
Tallinnan nykyinen raitiovaunukalusto koostuu sekä peruskorjatuista että peruskorjaamattomista Tatra KT4 -raitiovaunuista, CAF Urbos -vaunuista ja PESA Twist -vaunuista. Matkustajaliikenteeseen on yhteensä 66 raitiovaunua.

## Kuvia

Tiedosto:Tatra KT4SU 104 ja KT6TM 98 Tallinnassa.jpg|Alkuperäinen Tatra KT4SU 104 ja KT6TM 98 linjalla 2 Suur-Paalan päätepysäkillä.
Tiedosto:Tatra KT4TM 182 Tallinnassa.jpg|Tatra KT4TM 182 linjalla 1 Tallinnan päärautatieasemalla.
Tiedosto:Tatra KT6TM 103 Tallinnassa.jpg|Tatra KT6TM 103 matkalla varikolle Koplissa.
Tiedosto:Tatra KT4TMR 142 Tallinnassa.jpg|Tatra KT4TMR 142 linjalla 3 Tallinnan yliopistolla.
Tiedosto:Tatra KT4D 176 Tallinnassa.jpg|Peruskorjaamaton Tatra KT4D 176 linjalla 1 Hobujaamalla.
Tiedosto:Tatra KT4D 170 ja KT6TM 102 Tallinnassa.jpg|Peruskorjaamaton Tatra KT4D 170 linjalla 2 ja KT6TM 102 linjalla 1 Koplissa.
Tiedosto:Tatra KT4SU 104 matkustamo.jpg|Sisäkuva alkuperäisestä Tatra KT4SU 104:stä. Ikkunoita peittävät mainokset on sittemmin poistettu.
Tiedosto:Tatra KT4D 153 Tallinnassa.jpg|Sisäkuva Tatra KT4D 153:sta.


## Katso myös
* Helsingin raitioliikenne

## Lähteet

## Aiheesta muualla

*Viralliset kotisivut